Berit Hundåla

Berit Hundåla (født 20. juli 1959 i Mosjøen i Vefsn) er norsk lokalpolitiker og bonde. Hun har vært ordfører i Vefsn kommune i Nordland siden 30. oktober 2019. Hun representerer Senterpartiet. I periodene 1987-1995 og 1999-2007 var Berit Hundåla kommunestyrerepresentant i Vefsn for Sosialistisk Venstreparti, og var dessuten i perioden 1991-1994 varaordfører. I perioden 1991-1999 var hun fylkestingsrepresentant i Nordland for Sosialistisk Venstreparti. I perioden 2015-2019 var hun igjen kommunestyrerepresentant i Vefsn, nå for  Senterpartiet.

I perioden 2007-2013 var Berit Hundåla styremedlem, fra 2009 som 1. nestleder, i Norges Bondelag.

Berit Hundåla er tante til Heidi Villmones Hundåla.

Referanser

Eksterne lenker 
 Berit Hundåla i Paqle.
 Ordfører Vefsn kommune.

Sp-ordførere i Nordland
Ordførere i Vefsn
Personer fra Vefsn kommune